HAMDIJA KREŠEVUAKOVIĆ 


SARAJI ILI DVORI BOSANSKIH NAMJESNIKA 

(1463-1878) 

1. SARAJEVO 


Sultanovi namjesnici u Bosni stolovali su naj- 
prije u Sarajevu, zatim u Banjoj Luci, onda opet 
u Sarajevu, pa u Travniku i napokon, po treći 
put, u Sarajevu. Prema tome osim Sarajeva bili 
su nekada glavni gradovi Bosne još Banja Luka 
i Travnik. 

Zgrade u kojima su rezidirali bosanski na- 
mjesnici za turske uprave, o kojima je govor u 
ovoj radnji, zvahu se saraj i, begluk-saraji (bej- 
luk-saraj) i konaci. Po saraju je dobilo svoje ime 
Sarajevo. Lokalitet ispod Širokače, gdje je danas 
jedan dio zgrade Jugoslavenske narodne armije 
i gdje stoji Čokadži Hadži-Sulejmanova džamija 
s turbetom »sedam braće« zvaše se Zabeglukom, 
a taj se naziv još i danas čuje kod nekih starijih 
Sarajlija, jer je na mjestu današnje zgrade Ju- 
goslavenske narodne armije stajao nekada Beg- 
luk-saraj. 1 Do 1918 godine zvala se današnja uli- 
ca Nurije Pozderca Konak ulica po konaku 
bosanskih vezira koji ondje stoji od 1850. Još i 
danas zove se Konakom zgrada, u kojoj je done- 
davno bio Prezidijum. 

U jednom dijelu Bosne, što su ga bili okupi- 
rali Turci prije 1463, zvahu se sultanovi namjes- 
nici k r a j i š n i c i ili vojvode Zapadnih strana, 
od pada Bosne sandžakbezi (beg okruga), 
a od 1580 beglerbezi (beg begova). 

Za ovu rezidenciju postojao je i naziv »p a š a- 
saraj«, jer su neki sandžakbezi i svi beglerbezi 
imali titulu paše. 

1 S. Kemura, Sarajevske džamije i druge javne 

zgrade turske dobe, Sarajevo, 1910, p. 32. 

: H. Šabanović,, Dvije najstarije vakufname u Bo- 
sni, Prilozi Orijentalnog instituta u Sarajevu, II, 1951, 

p. 17. 


U XIV i XV stoljeću zvaše se naselje na mje- 
stu današnjeg Sarajeva Vrhbosna. Tu su 
varošicu konačno zauzeli Turci 1435 i učinili je 
svojim logorom za dalje prodiranje i osvajanje 
bosanske države. Na mjestu sadanje zgrade Jugo- 
slavenske narodne armije sagrađen je nešto prije 
1462 dvor ili saraj, u kome su rezidirali krajišnici. 
Po tome saraju zove se u jednom dokumentu iz 
1462 Vrhbosna Saraj-ova (»Sarajevsko po- 
lje«) dok se u svim kasnijim ispravama zove 
Saraj, Bosna-Saraj i Sarajevo. Naj- 
starija zasada poznata isprava, u kojoj se Vrh- 
bosna zove Saraj-ova, napisana je 1462 2 i, prema 
tome, saraj ili dvor za namjesnike sagrađen je 
između 1435 i 1462 godine. Po narodnoj predaji 
taj je saraj sagradio krajišnik Isa-beg Isha- 
ković, osnivač Sarajeva. I, ako je toj predaji 
vjerovati, onda bi ta zgrada nastala između 1440 
i 1462, jer je tih godina bio Isa-beg krajišnik. 
Turski geograf prve polovine XVII stoljeća Hadži- 
Kalfa (Ćatib Čelebija) piše kako je dvor ili saraj 
podigao sultan Fatih Mehmed II, što će reći da 
je ta zgrada nastala u Fatihovo doba. 3 Prema to- 
me taj bi dvor bio sagrađen između 1453 i 1462 
godine. Do saraja i banje, koju je Isa-beg podi- 
gao, sagrađen je i vodovod. 4 Voda je dovedena 
iz Pastrme s vrha Bistrika. 

Kako je izgledala ova zgrada, ne zna se. U 
njoj su stanovali od 1463 do oko 1553 sandžak- 
bezi, i kada je oko 1553 prenesena namjesnikova 
stolica u Banju Luku, saraj je ostao prazan, ali 
su se u nj od zgode do zgode navraćali namjes- 
nici. 

1 St. Novaković, Hadži Kalfa ili Ćatib Čelebija, 
turski geograf XVIII stoljeća o Balkanskom polu- 
ostrvu, Spomenik SKA XVIII, Beograd, 1892, p. 79. 

4 H. Kreševljaković, Vodovodi i gradnje na vodi 
u starom Sarajevu, Sarajevo, 1930, p. 49. 

2. BANJA LUKA 


Kako spomenusmo, ovamo se preselio bosanski 
namjesnik oko 1553, i Banja Luka je bila glavni 
grad Bosne negdje do 1638 godine. Gdje je bila 
zgrada saraj a u staroj Banjoj Luci ili današnjem 
Gornjem Seheru, ne zna se. 

Oko godine 1580 sagradio je u Donjem Seheru 
Ferhad-paša Sokolović saraje, u kojima će rezi- 
dirati bosanski beglerbezi, dok budu ovdje sje- 
dili. 3 Za te saraje kaže 1659 Evlija Čelebija da 
su vrlo lijepi. I to je sve što o njima znamo. 


Točno se ne zna ni gdje su stajali ti dvori. Sva 
je prilika da su podignuti ondje gdje je danas 
zgrada GNO-a i gdje je još prije 1857 stajao ko- 
nak, u kome je bila uprava banjolučkog okruga 
(sandžaka). Prvi im spomen nalazimo u zakladnici 
Ferhard-paše Sokolovića, napisanoj u januaru 
1587, a zadnji u Evlije Čelebije. Biće da su ti 
dvori propali u nekom od požara, koji su više 
puta zadešavali Banju Luku, počev od 1690 do 
1878 godine, a najprije u onome od 1690, što ga 
je prouzrokovao prodor princa Ludviga Badenskog. 


3. SARAJEVO - PONOVO GLAVNI GRAD 


Sigurno se zna da je stolica namjesnikova pre- 
nesena u Sarajevo najkasnije 1638 godine. Tada su 
u Sarajevu postojali saraj i, o kojima ima i nešto 
pobližih podataka. 

Prvu, nešto opširniju vijest o begluk-saraju 
nalazimo u izvještaju Pavla iz Rovinja, napisanom 
1640 godine. To mjesto u prijevodu glasi: 

»Odvedoše me da vidim tefterdarovu, što će 
reći blagajnikovu palaču. Tu bijaše jedna velika 
sala na četiri ugla, u kojoj je sav pod bio zastrt 
velikim ćilimom, a naokolo mnogo jastuka od 
brokata, koji donekle služe kao stolice. Dva Tur- 
čina sjeđahu na podu, naslonjena na jastuke. Mi 
sjedosmo. Oni upitaše moje pratioce, ko sam i 
odakle idem. Ovi odgovoriše da odavno učim u 
Italiji i da idem u Biograd da se vidim s rodbi- 
nom. Turci narediše da se donese nešto crno, što 
se zove šerbet (!) i to se donese u vrlo lijepoj 
šolji od porcelana. To su oni pili sa velikim uži- 
vanjem, a meni se gadilo. Kada ne htjedoh piti, 
gospoda me izviniše da ja nisam navikao na to. 
Turci rekoše: »Naredićemo da se donese vina«, a 
moji rekoše da nije potrebno, jer još nisam ništa 
jeo. Pokazaše mi begovu palaču. U njoj je bilo 
velikih ogledala. Vidjeh njegov kabinet sa lijepim 
pisaćim stolom, malim stolićem od abonosa. Pro- 
đosmo kroz sučevu palaču, ali se zbog mnogog 
svijeta ne popesmo uz stepenice. Bacismo letimi- 
čan pogled, te vidjeh da je palača lijepa«. 6 

U saraju su namjesnici primali dubrovačke i 
druge strane poslanike. Ceremonija se obavljala 
na sljedeći način: »Čim dubrovački poslanik dođe 
u Sarajevo i odsjede u kojoj katoličkoj kući u La- 
tinluku, on odmah šalje svoga pratioca jenjičara 
veziru da mu javi svoj dolazak i da mu zatraži 
audijenciju. Kada dobije poruku koji će ga dan 
vezir primiti, on čeka toga dana, dok ne dođe vezi- 

Dr. Asim Muftić, Moschee und Stiftung Ferhad 
Paša’s in Banja Luka, Grafenhaimchen, 1941, p. 33. 

1 S. Zlatović, Izvještaj o Bosni godine 1640. o. 
Pavla iz Rovinja, Starine XXIII, Zagreb, 1890, p. 37; 
V. Skarić, Sarajevo i njegova okolina od najstarijih 
vremena do austrougarske okupacije, Sarajevo, 1937, 
p. 91. 


rovo izaslanstvo po njega. Izaslanstvo, u kome je 
kapiđži-baša i više drugih dvorjana, dođe po po- 
slanika do njegova stana. Oni vode sobom dobra, 
bogato okićena konja, koga šalje vezir poslaniku 
da na njemu dojaše do dvora. Poslanik nosi sa so- 
bom darove, što ih dubrovačka gospoda šalju ve- 
ziru. Kada stigne u dvor, odvedu ga u svečanu 
salu, gdje ga čeka vezir sa mnoštvom velike gos- 
pode iz Bosne i Hercegovine. Vezir ustane na no- 
ge pred poslanikom i ponudi ga kraj sebe da sje- 
dne. Najprije se izmijenjaju pitanja o zdravlju 
dubrovačke gospode, s jedne strane, i o zdravlju 
sultanovu i vezirovu, s druge strane. Zato što se 
pri ovoj nastupnoj audijenciji ne raspravlja o po- 
slovima, utvrdi se odmah tu dan, kada će vezir 
primiti poslanika u poslovnu audijenciju. Ako ne- 
ma kakve smetnje, ta audijencija bude odmah 
sutradan u vezirovu kabinetu, gdje bude prisutan 
i tefterdar«. 7 

I turski putopisac Evlija Čelebija zapazio je 
1659 godine vezirov i tefterdarov saraj: »Najljepši 
i najveći dvor je vezirov. Drugi veliki državni 
dostojanstvenici nemaju ovakvih erarnih zgrada. 
Poslije vezirova dvora ističu se saraji tefterdara 
Musli ef., glavnog tefterdara Musli-paše i Eb- 
pašin«. 

Kako se vidi, ovi podaci o saraju potječu iz 
vremena kada je Sarajevo bilo po drugi put 
glavni grad Bosne, tj. od 1638 pa do poslije 1700 
godine. Iz citiranih podataka jasno se razabire 
da su ti saraji bili monumentalne zgrade sa sku- 
pocjenim namještajem. Te zgrade neće biti nikako 
one, što su nastale prije 1462, ali nema nikakvih 
podataka, iz kojih bi se dalo barem naslutiti kada 
su sagrađene. Prema podacima o sarajima iz 
XVIII stoljeća jasno se vidi da su ti saraji pro- 
pali svakako u požaru što ga je prouzrokovao po- 
hod Eugena Savojskog na Sarajevo 1697 godine, 
jer oni iz XVIII stoljeća slični su konacima feu- 
dalne gospode po većim mjestima Bosne i Herce- 
govine, kako ćemo to vidjeti kasnije. 


7 V. Skarić, o. c, p. 91—92. 


14 



4. TRAVNIK 


Travnik je postao glavni grad Bosne poslije 
Karlovačkog mira 1699 godine. Kako se čini, prvi 
je bosanski namjesnik, bio Elči Ibrahim-pa- 
ša, koji je, sudeći po njegovim zadužbinama, re- 
zidirao u Travniku već 1703. 8 I, ako je tako, onda 
bi njegova rezidencija mogla biti bez sumnje u 
nekoj prostranijoj privatnoj kući nekog Trav- 
njaka. Međutim, Chaumette des Fosses, opisujući 
Travnik i rijeku Lašvu, 1808 kaže: »Početkom 
prošlog vijeka Travnik je bio još seoce (sic!). Go- 
dine 1729 jedan vezir, koji je bio dugo godina u 
ovoj pokrajini, bio je u Sarajevu obično bolestan. 
On je pripisivao svoju bolest nezdravoj vodi. Li- 
ječnici su mu savjetovali da se nastani u Trav- 
niku. Zdrava voda Lašve učinila ga je zdravijim, 
lijepe šetnje su paši povratile zdravlje i učinile 
su ovaj boravak spasonosnim. Vezir koji je za- 
tim došao, učinio je Travnik također svojim sje- 
dištem i od toga vremena stanovnici Sarajeva 
vjeruju da je običaj ili, drugim riječima, zakon 
kod Turaka, da beglerbeg ne može više stanovati 
u njihovu gradu. Zbog te okolnosti namnožilo se 
stanovništvo Travnika«. 

Godina 1729 kod Chaumette-a sigurno nije toč- 
na, jer ima jedan savremeni podatak iz koga se 
jasno vidi da je već 1714 godine sjedio vezir u 
Travniku. 9 

Pašin dvor, kako ga zove kroničar fra Ni- 
kola Lašvanin, sagrađen je zasada nepoznate go- 
dine. Tome dvoru ili, kako ga ovdje zvahu, ko- 
naku nalazimo najstariji spomen u Lašvaninovoj 
kronici sub 1749. Tu čitamo: »Iste godine na 25 
aprila umri Abdulah-paša u Travniku i bi uko- 
pan u Travniku prid pašinim dvorom i oko groba 
učiniše mu turbe velelipo i goleme spese«. 10 

Iz ove bilješke znamo da je pašin dvor stajao 
u sadašnjoj Gornjoj čaršiji, jer se tu Pod 
Lipom nalazi i danas turbe s grobom Abdulah- 
paše Muhsinovića. Pašin dvor, kasnije nazvan 
»konak«, sagrađen je, dakle, prije 1749. Taj je 
dvor stajao tada podalje od sadašnje Donje čaršije, 
centra Travnika XVI— XVII stoljeća. Oko pašina 
dvora razvio se novi dio Travnika. Tome je znat- 
no pridonio vezir Mehmed-paša Kuka- 
vica svojim građevinama. Tu su sagrađene 
dvije banje (hamama), džamija, medresa, bezisten, 
han, sahatkula, više dućana, lijepih česama itd. 

Taj pašin dvor ili konak stajao je skoro uz 
lijevu obalu Lašve na mjestu zvanom Luka, uz 
današnju zgradu sreskog suda. Bila je to za ono- 
vremeni Travnik monumentalna zgrada duga 35, 
a široka 20,5 m, s visokim, šimlom pokrivenim 


* A. Bejtić, Elči Hadži Ibrahim pašin vakuf u 
Travniku, Sarajevo, 1942. 

1 Dubrovački arhiv, Dona Turcarum. 

10 Dr. fra J. Jelenić, Ljetopis fra Nikole Lašva- 
nina, Sarajevo, 1916, p. 86 



Sl. 1, 2 i 3. Valijski konak u Travniku. Tlocrt prizemlja 
(sredina) i ikata (gore) te poprečni presjek (dolje) 


krovom. Kako ovdje donosim sliku te zgrade, 
tlocrt prizemlja i sprata, poprečni presjek i sve 
4 fasade, to je svaka dalja riječ suvišna, S južne 
strane bio je vrt, a sa zapada dvorište s više nuz- 
grednih zgrada, za koje jedan putnik koji je ovdje 
boravio 1846 kaže da su bile tada vrlo trošne i 
da je tome razlog, što se veziri često mijenjaju. 
Zapadni dio ove zgrade, kako se i u tlocrtu pri- 
zemlja i sprata vidi, služio je kao stan veziru 
(haremluk) i u nj se ulazilo iz dvorišta, a u istoč- 
nom dijelu sjedio je vezir i njegov divan. 

Sl. 4 i 5. Valijski konak u Travniku. Južna i istočna strana 


U malom broju sačuvanih travničkih sidžila namjesnika iz Travnika u Sarajevo, sjedili su u 

nema spomena o kakvim popravcima na ovoj ovoj zgradi mutesarifi travničkog sandžaka (1850 

zgradi. Za austrougarske uprave vršene su na —1878), onda okružni predstojnici (do 1921), veliki 

njoj adaptacije. Nestalo je starog visokog krova, župani (do 1929) i napokon sreski načelnici (do 

a novi krov je prekriven lastrom, ali je zgrada 1943). U toj s e zgradi sastajalo Ajansko vi- 

očuvala svoj prvobitni raspored. Najviše je oro- jeće od 1735 do 1826. Zadnji carski namjesnik 

nula u prošlom ratu, jer su u njoj bile jedno vri- na Bosni, koji je kroz cijelo vrijeme svoga vezi- 

jeme smještene izbjegle porodice. Ta je činjenica rovanja proveo u ovome konaku, bio je Tahir- 

navela jednog organa našeg Zavoda da je nije for- paša. Tu ga je i smrt zatekla 21 maja 1850 god. 

malno zaštitio, a Travničanima, koji do nedavno Tlocrte prizemlja i sprata kao i poprečni pre- 

nisu umjeli cijeniti spomenike kulture, dalo je po- sjek napravio je 1897 sveučilišni profesor u Gracu 

voda da je u maju 1950 do temelja sruše. Oni su dr. Rudolf Meringer i objavio ih u svojoj studiji 

u tom vremenu rušili i spomenike koji su i for- »Die Stellung des Bosnischen Hauses und Etimo- 
malno bili zaštićeni. Suvišno je sada govoriti da logien zum Hausrat« i objavio u Sitzungsberichte 

se stari konak u Travniku mogao posve dobro Bečke akademije 1901. Ponovo je tehnički snimio 

restaurirati i da u Travniku nije bilo prikladnije tlocrte i fasade 1942 godine maketar Husein Ka- 

zgrade za zavičajni muzej od starog konaka. rišik i te skice najpripravnije mi je ustupio za 

Nakon što je 1850 prenesena stolica bosanskih ovu radnju. 


5. SARAJEVO PO TREĆI PUT GLAVNI GRAD 

a) Novi saraji nik bio stalna rezidencija, veziri su se ovamo na- 

vraćali od zgode do zgode, naročito pri nastupu 
Na mjestu begluk-saraja, koji su propali u po- svoje službe i pri napuštanju ove zemlje. U Sara- 
žaru 1697, podignuti su ponovo saraji, koji su u jevu se nisu bavili dugo, 1—2 dana, a najviše 
arhitektonskom pogledu daleko zaostajali za onim 8 dana. Odsjedali su u Begluku. Službu oko vezira 
iz XVII stoljeća i odgovarali teškom stanju u koje u Begluku vršili su ljudi određeni od esnafa. Es- 
je zapala turska carevina nakon brojnih poraza nafi su se brinuli i za prostirku u Begluku. Svaki 
u Ugarskoj i Slavoniji i nepovoljnih mirovnih je esnaf imao ponešto od prostirke, pa je to ste- 
ugovora u Sremskim Karlovcima (1699) i Poža- rano kada vezir dođe, a odnošeno u esnaf čim 
revcu (1718). Ovi saraji nisu imali čak ni svoga vezir ode." 
namještaja. O njihovu postanku nema nikakvih 

bližih podataka. Sigurno su nastali još prije pre- 

nosa stolice iz Sarajeva u Travnik. I dok je Trav- 11 s. Skarić, o. c, p. 133. 



Sl. 6 i 7. Valijski konak u Travniku. Sjeverna i zapadna strana 

Sl. 8. Valijski konak u Travniku. 
Pogled na sjeveroistočnu stranu 



O popravcima ovih šaraj a ima nekoliko poda- 
taka u sarajevskim sidžilima. Prema tim podaci- 
ma, šaraj i su popravljani 1770, 1797, 1800, 1810, 
1813 i 1820 godine. 

Nije nam se očuvao ni jedan opis ovih šaraja. 
Njih spominje, koliko znam, samo jedan francuski 
putnik koji je prošao kroz Sarajevo 1812 godine. 
On se zvao Partusior. U svom putopisu, go- 
voreći o slabosti bosanskih guvernera, kaže kako 
se još u Sarajevu vidi palača, u kojoj je nekada 
vezir sjedio. Ali iz podataka o popravcima vidi se 
da su se saraji sastojali od dviju većih zgrada 
s prizemljem i katom, a spajao ih je natkriven i 
zatvoren hodnik, zvan mabejna ili kubura. 
U jednoj od tih zgrada bio je vezirov ured, a u 
drugoj stan. Osim toga, bilo je još i drugih ma- 
njih zgrada za poslugu, muzikante ili mehtere, 
ambar, staje itd. Sve su zgrade bile prekrivene 
šimlom. Na sprat su vodile dvoje stepenice, velike 
i male. U jednoj od ovih zgrada bila je kućna ba- 
nja presvedena kupolom. Sve su te zgrade bile u 
velikom dvorištu, opasanom zidom. U to se dvo- 
rište ulazilo kroz dvije kapije: s Bistrika i Atmej- 
dana. 

Na popravke je potrošeno prema obračunima 


godine: 

1770 2260 groša 

1797 1250 groša 

1800 1015 + 2765 

1810 691,20 

1813 10000 groša 

1820 1093,11 p. 

Cijene građevnog materijala bile su 1797 godine 
ovakve: 

Podnice 70 para 

direci 50 para 

daske za strop 50 para 

oluk 60 para 

male daske 8 para 

manji direci -6 para 

baskije -0 Р ага 

manji oluk ^0 para 

tovar kreča 80 P ara 

staklo 7a nrozore ' Р ага 


šimla 2 pare 

klinci od 8 oka (1000 kom.) . 32 pare 

klinci od 6 oka (1000 kom.) . 34 pare 

stupa za lan 300 para 

oka lana 2 pare 

ćerpič po komadu 1 para 

kirija za konja 24 pare 

Za izgradnju jedne peći potrošeno je 8 tovara 

pećne zemlje 6 groša 

pećna vrata 2 groša i 20 para 

lončići, sulunar i boja . . . 7 groša j 2 o para 

7 dnevnica pećaru po 3 groša 21 groš 


Prema tome, peć je stajala 37 groša. 


Radničke nadnice bile su: 
dunđerske .... 

klesarske 

irgatske 

pećarske 


1 groš i 20 para 
1 groš i 20 para 
1 groš 
3 groša 


Za nepoznato vrijeme plaćeno je kaldrmedžiji 
6 groša, a popravljaču vodovoda i za lućum izda- 
no je 80 groša. 12 

Premda je begluk-saraj bio državna zgrada, 
za sastavljanje obračuna i zavođenje u sidžil pla- 
ćane su dosta visoke takse kao i kod popisa osta- 
vine i drugih popisa privatnika. Ovdje, primjera 
radi, iznosim te takse iz obračuna od 15 juna 
1797 godine: 


Za sastav teftera • • 

muselimu .... 

naibu 

ćehaji i posluzi • ■ 

muhzirima .... 
za pisanje • • • • 

za upis u sidžil • • 

čohadaru i stražarima 


12.000 akči 
12.000 akči 
2.400 akči 
2.400 akči 
2.400 akči 
2.400 akči 

1.200 akči 

7.200 akči 


Ukupno 42.200 akči 

ili 7.000 para, tj. 175 groša, računajući paru po 
6 čuruk akči. 13 


12 Sarajevski sidžil u Gazi Husrev-begovoj biblio- 
teci, broj 50, str. 29. 

13 Ibid. 


2 Naše starine III. 

Sl. 9. i 10. Valijski konak u Sarajevu. Tlocrt prizemlja 
(gore), prvoga kata (dolje) 


Godine 1813 izvršen je jedan veći popravak 
troškom od 10.000 groša. Kako se iz jedne bujrul- 
dije vidi, najveći dio ženskog dijela ovoga saraja 
bio je u ruševnom stanju, pa su popravljene, od- 
nosno iznova sagrađene 4 sobe i kuhinja. Isto 
tako opravljeno je nešto i u onom dijelu gdje je 
paša rezidirao. Osim toga popravljena je sjenica 
(samanluk) i ambar. 14 

Ovi česti popravci najbolje nam kažu u kak- 
vom su se stanju nalazili ti pašinski dvori. 

Posljednji vezir koji je u ovim saraj ima sta- 
novao bio je Abdurahim-paša, zatornik jeničara u 
Bosni. Ugušivši bunu, što je planula u Sarajevu 
zbog ukidanja jeničara, osta on od kraja marta 
1827 do 29 juna 1828 godine u ovom gradu, i tek 
nakon jedne ponovne pobune napusti ga spome- 
nutog dana i preseli se u Travnik. Od prenosa 
vezirske stolice u Travnik pa sve do 1827 godine 
nikada u Sarajevu nije sjedio ni jedan vezir više 
od 8 dana. 

Abdurahim-paša je bio predložio da se u Sara- 
jevu izgradi novi saraj i da se ovamo prenese ve- 
zirova stolica. Bio je stigao i ferman o toj stvari 
od 20 reb. I. 1243 (11 X 1827). Došao je iz Cari- 
grada i mimarbaša, neki Mahmud, da odredi mje- 
sto i napravi proračun. 15 Ali od toga svega ovaj 
put nije bilo ništa. Zgrade saraj a bile su prepu- 
štene zubu vremena i o njihovu popravku nema 
više ni spomena. Do temelja su sravnjene 1853 i 
na njihovu mjestu podignuta je velika kršla (vo- 
jarna), prozvana Medžidija, po onovremenom sul- 
tanu Abdul - Medžidu. 


b) Paša-saraji na Gorici 

Kara-Mahmud-paša svladavši konačno vojsku 
Husein-kapetana Gradaščevića na Zlom Stupu 
pred Sarajevom 2 juna 1832, ušao je u Sarajevo 
dva dana kasnije i odlučio da tu i ostane. Među 
drugim prijedlozima, što ih je podnio Porti, bio 
je i prenos sjedišta iz Travnika u Sarajevo i iz- 
gradnja novog begluk-saraja. To je Porta odmah 
usvojila i već 14 jula započeto je s gradnjom no- 
vih dvora ili paša-saraja, kako ih narod 
prozva. Službeno se i ova nova zgrada zvaše 
begluk-saraj. 

Ti novi dvori sagrađeni su navrh Gorice. Grad- 
nja je trajala 115 dana, od 14 jula do 5 novembra 
1832 (15 II do 11 VI 1248). 

Ti su se saraj i sastojali od dviju velikih zgrada, 
od kojih je jedna namijenjena za ured, da u njoj 
sjede divan'ski ljudi, a druga kao stan i kabinet 
bosanskog vezira. Do tih saraj a izgrađen je i vo- 
dovod. Voda je dovedena drvenim cijevima (tom- 
rucima) s vrela Kokorovca blizu Nahoreva, uda- 
ljenog od Gorice kojih 6 km. 10 

14 Sidžil, 53, str. 38. 

15 Sidžil, 66, str. 111. 

19 H. Kreševljaković, o. c, p. 128—129. 

Sl. 11. Valijski konak u Sarajevu. 
Tlocrt drugoga kata. 



Očuvao se obračun o gradnji ovih dviju zgra- 
da, koji je u mnogom vidu vrlo zanimljiv, pa ga 
ovdje doslovno u prijevodu donosim: 


78 majstora I klase 116 dana 9048 nad- 
nica po 3 groša 27.144 

53 majstora druge klase 116 dana 6148 
dnevnica po 100 para (2,5 groša) . 15.380 

21 majstor treće klase 116 dana 2336 
po 2 gr 4.672 

kopači, klesari, lagumdžije i ćeremi- 

džije 2672 dnevnice po 100 para • • 6.680 

87.000 ćerpiča po 35 para 2.610 


40 katanaca po - groša i 309 baglama 

po 347 para 427 

216 

- ereza i dugmeta po 20 para čivije 

i pule 487 595 

5250 oka lana po 8 para 1.050 

3580 gulmeka po 4 pare 358 

3000 komada stakala za prozore i kirija 3.584 

Svega 79.214,35 
Troškovnik za drugu zgradu: 


56.486 


4076 komada strugane daske po 25 
para 


5345 gvozdenih alki za vodovod na 
tomruke po 25 para 


11 sujoldžija 65 dnevnica po 3 groša 

svega 715 

1647 klinaca baskijaša po 65 para . . 


1036 

2683 kli naca dvookaša po 65 para 


765 mertek klinaca po 65 para . , 
615 

palamara po 68 para . . . . 

65.000 šestokaša po 16 groša . . . 

45.000 petokaša po 14 groša . , , 

385 oka raznog gvožđa 


2.547 


3.340 


2.145 

2.676,15 

1.708,20 

68.903,15 

1.243 

999,20 

1.040 

630 

385 


73.200,35 


4524 nadnice dunđerima prve 

klase po 3 groša 

3074 nadnice dunđerima druge 

klase po 100 para 

1168 nadnica dunđerima treće 

klase po 2 groša 

4000 komada ostrugane daske po 

25 para 

130.000 komada ćerpiča po 30 ' 


13.275 

7.690 

2.336 

2.500 

3.900 groša 


baskijaša 1210 komada po 2 groša 
1000 komada dvookaša po 2 groša 
457 komada mertek klinaca po 
2 groša • 

3 5 2 7 2 ° 5 palamara po 75 para • • • 

115 oka raznog željeza po 56 


29.998 

2.420 

2.000 

1.490 
1.067 Vi 
161 

37.136 V« 

40.000 šestokaša klinaca po 28 
groša za 1000 kom 1.120 


30.000 petokaša klinaca po 25 
groša za 1000 kom 750 

2'Л 

60 katanaca po groša i 40 

150 


pari baglama po 60 para . . . 

300 komada ereza i dugmadi po 25 

8 

300 oka lana — — i 25000 komada 

600 

4 

250 


600 

187 V* 
gulume- 


850 


stakla i majstori 


850 


julu 1836 u Travnik. I njegovi nasljednici sje- 
dili su u Travniku sve do 1850 god. 

Paša-saraji na Gorici opustili su odlaskom 
Kara Mahmud paše. Sarajlije, bojeći se da im 
se ponovo ne povrati vezir, nagovore jednu su- 
ludu ženu, i ona ih zapali 29 marta 1841 godine. 
Stajali su skoro navrh Gorice. Njihove su se ru- 
ševine vidjele do 1853. Te godine počela se gra- 
diti spomenuta Medžidija i svaka mahala morala 
je donijeti izvjestan broj kamena na Atmejdan. 
Stanovnici Gorice iskopaše kamen iz temelja ove 
zgrade i odnesoše ga na Atmejdan. Tako se za- 
tra svaki trag tim saraj ima. 


120.708 i 35 para 

Obje zgrade stajale su 120.708 groša i 35 para. 17 
Ovaj iznos dala je država, a kasnije je to napla- 
ćeno od naroda Bosne. 

U ove se saraje odmah uselio Kara Mahmud- 
paša i ostao u njima do odlaska iz Bosne u junu 
1833. On je jedini vezir koji je u njima stanovao. 
Njegovi nasljednici, Davud-paša i Mehmed Salih- 
paša Vedžihija, stolovali su u Sarajevu i, kako 
se njima nisu sviđali dvori na Gorici zbog svoje 
udaljenosti od centra grada, sjedili su oni u kući 
Mustafa-age Zlatarevića, koja je stajala ondje 
gdje je danas zgrada Narodne banke u Titovoj 
ulici. Zbog jedne pobune i epidemije kolere mo- 
rade Vedžihija ostaviti Sarajevo i preseli se u 

17 Sidžil, 71, str. 75; V. Skarić (o. c, str. 186) na- 
vodi, biće po Muvekitu, da je ova gradnja stajala 
520.709 groša, ali to je pogrešno. 


Privremeni saraji 

Tahir-pašu je naslijedio Hafiz Mehmed-paša; 
on je došao u Sarajevo 19 juna 1850 godine i tu 
se stalno nastanio. Tako je Sarajevo ponovo po- 
stalo glavni grad Bosne. Na 23 jula stigao je s 
vojskom u Sarajevo i Omer-paša Latas s neogra- 
ničenim ovlaštenjima za vođenje reforama i 
reorganizaciju vojske 

Latas se nastani u konaku Fadil-paše Serifije, 
što stajaše ondje gdje je sada franjevački samo- 
stan i crkva sv. Ante. To je bila prostrana zgrada 
sa svim konforom onoga vremena. U toj zgradi 
gospodario je Omer-paša sve do svoga odlaska iz 
Bosne, 30 aprila 1852 godine. I kad je i Omerov 
harem ostavio Sarajevo 21 maja, onda se u nj 
uselio bosanski vezir Velijudin-paša, koji je do- 
tada, kao i njegovi prethodnici, Hafiz i Hajrudin, 
stanovao u konaku Mustafa-paše Babića kod 



Sl. 12. Valijski konak u Sarajevu. Pogled s munare Careve džamije. 

zgrade bivše Vijećnice. 18 I Fadil-pašu i Babica 
prognao je Omer-paša Latas s ostalom krupnom 
aristokracijom u Brusu, gdje je Babić i umro, a 
Fadil-paša se vratio 1857 u Sarajevo, ali se nikad 
nije uselio u svoj konak, dok je Babica potom- 
cima konak povraćen. 

Fadil-pašin konak služio je kao rezidencija 
bosanskih vezira do izgradnje sadanje zgrade 
konaka, tj. do novembra 1869. Od 1870 do 1878 
bila je u njemu Vilajetska, a od 1878 do 1880 
Zemaljska štamparija. U decembru 1880 ova je 
zgrada porušena. 

Zgrada današnjeg konaka 

Posljednji spomena vrijedni bosanski vezir ili 
valija bio je Topal Serif Osman-paša 
(1861—1869). I najkraća historija Bosne ne može 
mimoići njegovo nastojanje na polju duhovne i 
materijalne kulture. Za njegova vremena dobila 
je Bosna 1865 godine svoj Ustavni zakon, koji je, 
pored ostalog, predviđao i vladu s većim brojem 
činovnika. Tako se osjetila potreba za izgradnjom 
novih zgrada, pa i novog konaka. Godine 1866 
izgrađena je zgrada vojne bolnice, koja i danas 
postoji. Sljedeće godine pristupio je Osman-paša 
gradnji nove vladine zgrade, koju narod prozva 
konakom, a tako se i danas naziva. Ta je zgrada 
dovršena 6 novembra 1869. Uz nju je sagrađena 
još jedna manja zgrada, spojena jednim prolazom 
ili kuburom s konakom. To je t. zv. haremluk 
ili stan za valiju, danas dio zgrade Narodne 
skupštine BiH. U isto doba nastala je i ona zgra- 
da do Bistrika, a u njoj je bila uprava sarajev- 
skog sandžaka (okruga). 

Sve su te zgrade, kao i još neke manje, sagra- 
đene u bašči mešćeme (suda). Poslije vojarne 
Medžidije, konak je druga zgrada sa tri sprata. 
Za onda je to bila prava monumentalna građe- 
vina. Gradio ju je vladin mjernik Franjo L i- 
nardović, rođeni Splićanin, koji je ovdje pro- 


1 Te zgrade i danas postoje, a vlasnici su im 
Ismet Nikšić i Mehmed Karić. 


veo više godina, kao i njegov sumještanin istog 
zanimanja i imenjak M o i s e. 

Konak i haremluk prikazuje nam priložena 
fotografija, a nastala je prije decembra 1880 go- 
dine, jer se na njoj vidi i stari konak, odnosno 
Fadil-pašin konak, koji je, kako je već rečeno, 
porušen u decembru spomenute godine. Osim 
toga donosim ovdje i tlocrte prizemlja, prvog i 
drugog sprata prema današnjem izgledu. 19 

Od novembra 1869 do 1878 bilo je u konaku 
sjedište vlade. U velikoj sali na drugom spratu 
obavljana su razna primanja kod vezira i održa- 
vana zasjedanja Zemaljske skupštine, 
koja se sastajala jedamput godišnje. 

Osobito su znameniti događaji, što su se u 
ovome konaku i njegovoj najbližoj okolini odi- 
gradi u mjesecu julu i augustu 1878 godine, u 
vrijeme Narodne vlade. O njima ovdje ne- 
ću govoriti, jer to ne spada u okvir ove radnje. 

Od 19 augusta 1878 do 3 novembra 1918 go- 
dine stanovali su u ovome konaku poglavari ze- 
mlje, I svi članovi kuće Habsburg, koji su kroz 
ono vrijeme ovamo dolazili, odsijedali su u ovoj 
zgradi. 

Od 1918 do 1941 stanovali su u konaku gene- 
rali, veliki župani i banovi. 

Danas je konak uređen da u njemu stanuju 
rijetki gosti koji dođu u posjetu našoj Republici. 

Na konaku su izvršene 1906 godine neke adap- 
tacije i amelioracije. U to je utrošeno oko 100.000 
kruna. Tada je nestalo i pregrade između dvo- 
rišta konaka i haremluka, uređen je današnji 
park i zabranjen je prolaz kroz dvorišta s Bi- 
strika u Konak-ulicu, a otvorena je ulica iza Ko- 
naka. Tom prilikom uvedeno je u jednom dijelu 
Konaka centralno grijanje i, koliko znam, to je 
prva zgrada u Sarajevu koja je dobila tu teko- 
vinu moderne tehnike. Tada su isklesana i četiri 
kamena lava s obje strane glavnog ulaza. 


19 Ove mi je crteže najpripravnije ustupio drug 
Nijaz Dizdarević, sekretar Narodne skupštine BiH, na 
čemu mu se i ovdje zahvaljujem. 

RESUME 


LES SERAILS OU RESIDENCES DES GOUVERNEURS DE BOSNIE 


La petite ville qui, au Моуеп Age, s'elevait a l'empla- 
cement de l'actuel Sarajevo s'appelait Vrhbosna. C'est la 
que les Turcs, un peu avant 1462, eleverent un seail ou 
palais qui devait servir de residence aux representants du 
Sultan. Ce fut ce serail qui donna a Sarajevo son nom. 
Outre Sarajevo, la ville (principale de la Bosnie fut pendant 
un certain temps ВапуаХоика (1553 — 1638), et plus tard 
Travnik (1703 — 1850). Dans ces deux villes il existait aussi 
des serails ou »konaiks«. Les serails de Banyalouka fuent de- 
truits vers 1690 par un incendie; le konak de Travnik fut de- 
moli en 1850, et celui de Sarajevo en 1853. De 1850 a 1869 le 
gouvernneur resida chez un seigneur feodal. Le (konak actuel 
fut construit en 1869, et subit en 1906 differentes modifica- 
tions sans grande importance. C'est a cette epoque que son 


parc fut remis en etat. A l'epoque, tous ces serails etaient 
d'imposantes constructions, pourvues d'un assez grand con- 
fort. On sait que le serail de Sarajevo possedait un mobilier 
particulierement luxueux, qui fut aneanti lors de l'incendie 
provoque par l'expedition du Prince Eugene de Savoie, en 
octobre 1697. A cote des termes »serail« et »konak« on emp- 
loyait egalement ceux de »beglouk-serail« (serail du bey) et 
»pachaserail« (serail du pacha), car les gouverneurs porte- 
rent en premier lieu le titre de bey, et plus tard celui 
de pacha. 

De nos jours, le konak de Sarajevo a ete remis en etat 
par les pouvoirs publics, qui le reservent aut hotes de mar- 
que venus visiter notre Republique. 

